Torsdag den 19. maj 2022

Referat bestyrelsesmøde Fælleshusforeningen

1. bestyrelsesmøde efter generalforsamlingen. Mette fik overrakt vin som tak for de sidste år i bestyrelsen og som forperson.

Velkommen til Ellen, som blev valgt på generalforsamlingen.

**Hallen:**

*Ansvarlige: Maja og Lisbeth*

På generalforsamlingen nævnte Grundejerforeningen, at de havde talt med KUC og at de fortsat var indstillede på, at lade os leje hallen efter den nuværende ombygning. Vi tager igen fat i KUC med henblik på at fortsætte dialogen og afslutter dermed vores forehavende med advokaten, som sendte en skrivelse til KUC på vores vegne.

**Ladestandere:**

*Ansvarlig: Lisbeth og Ellen*

Der har været afholdt møde med administrationen i HomeCharge og projektlederen. Efter mødet med projektlederen den 19. maj fremgik det at de bliver nødt til at grav helt ind til midten af det grønne område på torvet, for at undgå træernes rødder. Derfor blev bestyrelsen enige om, at forhøre sig hos projektlederen om muligheden for at grave videre over og således placere standerne overfor hinanden dvs. i begge de midterste båse på hver sin side af torvet.

**Legepladsen**

*Ansvarlig: Mette og Lisbeth*

Vi afventer fortsat Frederiksberg Kommune, som har lovet at lave legepladsinspektion.

**Økonomi**

*Ansvarlig: Mette og Lisbeth*

Der er blevet brugt ca. 85000 ud af budgettet på 110.000 for de grønne områder. Administrator har sendt revideret budget, således det fremgår at lejen i år er hævet med 2 kr pr kvm efter generalforsamlingsbeslutningen.

**Grønne områder**

*Ansvarlig: Gitte, Mette og Ellen*

Der er blevet ryddet ud i krattet i birkelunden, men i forbindelse hermed er enkelte træer blevet beskadiget. Gitte er i dialog med HedeDanmark herom.

Hækken ved kobberbrønden er blevet taget op og det er planen at HedeDanmark kommer og såer græs.

Vi havde en snak om platantræerne på torvet og hvordan vi kan udnytte det grønne område bedre. Det blev drøftet om der på sigt kunne anlægges en petanque bane og plante nogle bærbuske.

Træerne er bevaringsværdige hvilket skal tages med i betragtningen af nedenstående.

Vi tager kontakt til HedeDanmark i forhold til:

* Hvad vil koste, hvis træerne skal fældes og der skal plantes nye. Samt hvilke træer de kan anbefale at plante sådan et sted
* Hvad koster det at beskære og løbende vedligehold.

**Havehusene:**

*Ansvarlig: Maja og Gitte*

Der er to der ønsker at blive skrevet op. Der er meget lille udskiftning og måske skal det overvejes at sætte huslejen op, således det ikke er billigere at leje et havehus end en opbevaringsplads.

Der er enkelte der har spurgt til, om man kan udvide havehusene, hvilket lokalplanen ikke tillader.

**Hjemmesiden og facebook**

*Ansvarlig: Lisbeth*

Det blev besluttet at Grundejerforeningen og deres administrationsselskab gerne må overtage hjemmesiden.

Facebooksiden er blevet gjort “privat”, således det kun er medlemmer der kan se de opslag der bliver lavet.

**Fælles arrangementer:**

*Ansvarlig: Ellen og Gitte*

Sanketuren forløb fint, der er indkøbt 2 bøger og skrevet ud på facebook og hjemmesiden om, at man kan låne dem ved at skrive enten til Grundejerforeningen eller Fælleshusforeningen.

Skt. Hans er den 23. juni og Mette sørger for at finde en der kan lave et bål. Bålet tændes kl. 20 og der opfordres til, at folk melder sig, hvis de kender nogen der vil holde båltale.

**Evt.**

De bestilte borde/bænkesæt er færdige og skal blot hentes hos værkstederne. Der bliver placeret 1 i æblelunden og 2 på torvet.

**Kommende møder**

Torsdag den 25. 8 - Gitte. kl. 1930

Torsdag den 6.10 - Maja kl. 1930.

Torsdag 17. november - Ellen, kl. 1930

Generalforsamling 20. april 2023